ΓΡΑΠΤΗ ΕΡΩΤΗΣΗ E-1101/01

υποβολή: Mark Watts (PSE) προς την Επιτροπή

(6 Απριλίου 2001)

Θέμα: Ανάγκη εξασφάλισης ίσων όρων στον τομέα των οδικών εμπορευματικών μεταφορών

Λαμβάνονταςπόψη ότι στο Ηνωμένο Βασίλειο τα βαρέα φορτηγά οχήματαπόκεινται ανά έξι εβδομάδες σε ελέγχους για την ασφάλεια, γιατί τα αντίστοιχα οχήματα που έχουν λάβει άδεια κυκλοφορίας στη Βόρειο Ιρλανδία (τμήμα του ΗΒ) ή σε άλλα κράτη μέλη της ΕΕπόκεινται σε ανάλογους ελέγχους κάθε έξι μήνες αν όχι και αραιότερα;

Γιατί τα οχήματα ζυγίζονται στο έδαφος του ΗΒ πριν εισέλθουν στα οχηματαγωγά σκάφη (προς αποφυγήνπερφόρτωσης) αλλά δεν ζυγίζονται ερχόμενα προς το ΗΒ από λιμένες όπως του Καλαί; Αυτή η έλλειψη ελέγχων δενπονομεύει την ασφάλεια των πλοίων, του πληρώματος και των επιβατών;

Στο ΗΒ, ο κάθε ταχογράφοςπόκειται σε τακτικούς και αυστηρούς ελέγχους, εις αντίθεση με την πρακτική που εφαρμόζεται σε ορισμένα κράτη μέλη της ΕΕ όπου οι έλεγχοι γίνονται βάσει στατιστικής δειγματοληψίας (π.χ., στη Γερμανία). Ποια μέτρα έχουν προγραμματισθεί για την επανόρθωση αυτής της ανωμαλίας;

Απάντηση της κας de Palacio εξ ονόματος της Επιτροπής

(19 Ιουνίου 2001)

Η Επιτροπή συμμερίζεται πλήρως την ανησυχία του Αξιότιμου Μέλους σχετικά με την ασφάλεια και τον ισότιμο ανταγωνισμό στις οδικές μεταφορές. Αυτός είναι ο λόγος που ισχύουν διάφορες οδηγίες της Κοινότητας για τον τομέα των οδικών μεταφορών σε όλα τα κράτη μέλη. Βάσει των οδηγιών αυτών απαιτείται ο τακτικός έλεγχος των οχημάτων και του εξοπλισμού τους, κάθε κράτος μέλος έχει όμως τη δυνατότητα να καθορίζει αυστηρότερο σύστημα ελέγχου για οχήματα ταξινομημένα σε αυτό. Κατά συνέπεια, το Ηνωμένο Βασίλειο ή οποιοδήποτε άλλο κράτος μέλος, δύναται να διενεργεί τεχνικούς ελέγχους των βαρέων φορτηγών οχημάτων ή επιθεωρήσεις των ταχογράφων συχνότερα από ό,τι απαιτείται βάσει των οδηγιών.

Ωστόσο, η ερώτηση του Αξιότιμου Μέλους αφορά πρακτικές στο Ηνωμένο Βασίλειο οι οποίες δεν απαιτούνται από την κοινοτική νομοθεσία. Πράγματι, κατά τη μεταφορά των κοινοτικών οδηγιών στην εθνική του νομοθεσία το Ηνωμένο Βασίλειο δεν είχε επιλέξει τη διενέργεια ελέγχων και επιθεωρήσεων συχνότερα από ό,τι απαιτούν οι οδηγίες.

Όσον αφορά το πρώτο σημείο: η κοινοτική νομοθεσία(1) απαιτεί να διενεργούνται σε όλα τα κράτη μέλη τεχνικοί έλεγχοι στα βαρέα φορτηγά οχήματα τουλάχιστον μία φορά κάθε έτος. Η οδηγία καθορίζει τα ελάχιστα χρονικά διαστήματα για τη διενέργεια των δοκιμών και ελέγχων, παρέχεται όμως η δυνατότητα στα κράτη μέλη να απαιτούν, εφόσον το επιθυμούν, συχνότερες δοκιμές σε οχήματα ταξινομημένα στο έδαφός τους. Οι νομοθετικές διατάξεις του Ηνωμένου Βασιλείου και της Ιρλανδίας σχετικά με τον έλεγχο των βαρέων φορτηγών οχημάτων πληρούν την οδηγία, δηλαδή τα κράτη μέλη απαιτούν ετήσιους τεχνικούς ελέγχους.

Ως προς το δεύτερο σημείο: δενπάρχουν κοινοτικές διατάξεις βάσει των οποίων να απαιτείται η ζύγιση των οχημάτων πριν τη φόρτωσή τους σε οχηματαγωγά σκάφη. Αποτελεί ωστόσο ευθύνη των μεταφορέων να εξασφαλίζουν ότι τα οχήματά τους πληρούν τα καθορισμένα όρια μέγιστου βάρους και είναι ευθύνη της εταιρείας των οχηματαγωγών σκαφών να εξασφαλίζει ότι δεν είναιπερφορτωμένα τα οχηματαγωγά. Η Επιτροπή δεν έχει στοιχεία που να τεκμηριώνουν τη συσχέτιση μεταξύ θαλάσσιων ατυχημάτων καιπερφόρτωσης των φορτηγών οχημάτων. Πρέπει επίσης να επισημανθεί ότι δεν επιτρέπονται συστηματικοί έλεγχοι των φορτηγών στα εσωτερικά σύνορα της Κοινότητας(2).

Όσον αφορά το τρίτο σημείο, δηλαδή τους ελέγχους των ταχογράφων, στην κοινοτική νομοθεσία(3) ορίζεται το περιεχόμενο των ελέγχων κατά την εγκατάσταση ή την επιδιόρθωση καθώς και η ελάχιστη συχνότητα των περιοδικών ελέγχων και προβλέπονται ελάχιστες προδιαγραφές για τους καθ'οδόν ελέγχους και τους ελέγχους στις εταιρείες μεταφορών. Βάσει της οδηγίας 88/599/EOK, η Επιτροπή συντάσσει έκθεση ανά διετία(4) σχετικά με το επίπεδο συμμόρφωσης με την οδηγία, με βάση τις πληροφορίες που παρέχουν τα κράτη μέλη. Από τις εκθέσεις αυτές δεν προκύπτουν ιδιαίτερες διαφορές όσον αφορά το επίπεδο συμμόρφωσης, με βάση τα στοιχεία που παρέχουν τα κράτη μέλη.

(1) Οδηγία 96/96/ΕΚ του Συμβουλίου της 20ης Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους, ΕΕ L 46 της 17.2.1997.

(2) Κανονισμός (ΕΟΚ) αριθ. 4060/89 του Συμβουλίου της 21ης Δεκεμβρίου 1989 για την κατάργηση των ελέγχων που διενεργούνται στα σύνορα των κρατών μελών στον τομέα των οδικών και εσωτερικών πλωτών μεταφορών, ΕΕ L 390 της 30.12.1989 και κανονισμός (ΕΟΚ) αριθ. 3912/92 του Συμβουλίου της 17ης Δεκεμβρίου 1992 για τους ελέγχους που διενεργούνται εντός της Κοινότητας στον τομέα των οδικών και εσωτερικών πλωτών μεταφορών όσον αφορά μεταφορικά μέσα που έχουν άδεια κυκλοφορίας ή έχουν τεθεί σε κυκλοφορία σε τρίτη χώρα, ΕΕ L 395 της 31.12.1992.

(3) Κανονισμός (ΕΟΚ) αριθ. 3821/85 του Συμβουλίου της 20ης Δεκεμβρίου 1985 σχετικά με τη συσκευή ελέγχου στον τομέα των οδικών μεταφορών (άρθρο 12 και παράρτημα Ι, κεφάλαιο VI), ΕΕ L 370 της 31.12.1985 και οδηγία 88/599/ΕΟΚ του Συμβουλίου της 23ης Νοεμβρίου 1988 σχετικά με τυποποιημένες διαδικασίες ελέγχου για την εφαρμογή του κανονισμού (ΕΟΚ) αριθ. 3820/85 για την εναρμόνιση ορισμένων κοινωνικών διατάξεων στον τομέα των οδικών μεταφορών και του κανονισμού (ΕΟΚ) αριθ. 3821/85 σχετικά με τη συσκευή ελέγχου στον τομέα τω0ν οδικών μεταφορών, ΕΕ L 325 της 29.11.1988.

(4) COM(2000)84 τελικό.